पाएं अपने शहर की ताज़ा ख़बरें और फ्री ई-पेपरडाउनलोड करें
माता वैष्णो देवी के दर्शनों को और सुगम बनाने के लिए फिरोजपुर मंडल 50 लाख रुपए की लागत से प्लेटफार्म-1 के साथ यार्ड के दोनों छोर पर मौजूदा डेडलाइन को जोड़कर दो प्लेटफार्म के प्रावधान के लिए बिजलीकरण का काम करने जा रहा है। पूरा साल माता वैष्णो देवी के दर्शनों के लिए लाखों श्रद्धालु ट्रेन से सफर कर कटरा स्टेशन पर पहुंचते हैं। ट्रेनों को यार्ड में खड़े करने और बिछाई गई लाइनों पर खड़े करने के लिए ही बिजलीकरण का काम किया जाएगा। इससे यात्रियों को फायदा होगा कि उन्हें ट्रेन पकड़ने के लिए कटरा स्टेशन पर इंतजार नहीं करना होगा और समय-समय पर ट्रेनें चलतीं रहेंगी। श्री माता वैष्णो देवी कटरा रेलवे स्टेशनों को सफाई व अन्य सुविधाओं को देखते हुए ए कैटागिरी में शामिल किया गया है। अंतरराष्ट्रीय संस्था ‘इंटेक्ट’की ओर सेे सफर को सुगम बनाने के लिए दी जाने वालीं बुनियादी सेवाओं के लिए आईएसओ प्रमाणपत्र से सम्मानित किया जा चुका है।
दर्शनों को जाते वक्त रास्ते में आती हैं सात सुरंगें और 30 पुल
जम्मू से कटरा जाते हुए करीब सात सुरंग हैं और 30 छोटे और बड़े पुल हैं। 25 किमी रास्ते में 10 किमी. से ज्यादा की दूरी की सुरंग भी हैं। स्टेशन पर 4 प्लेटफॉर्म 26 कोच वाली ट्रेनों को आसानी से एकॉमोडेट कर रहे हैं। आजादी के बाद अगर रेलवे ने कोई बड़ा प्रोजेक्ट तैयार किया है तो वे जम्मू कटरा का है। मार्च 2015 में सौर ऊर्जा संयंत्र स्टेशन पर कमीशन किया गया था।
अब इलेक्ट्रिकल इंजन भी जा सकेंगे यार्ड में
प्रोजेक्ट में अब यार्ड में इलेक्ट्रिकल इंजन भी जा सकेंगे। पहले केवल डीजल इंजन ही यार्ड में जाते थे। अाधुनिक सुविधाओं से लैस कटरा स्टेशन पर इसका लाभ यात्रियों को भी मिलेगा। 10 मई को टेंडर खुलेंगे। इसके बाद कंपनी को ये काम सौंपा जाएगा।
इन सुविधाओं से लैस है कटरा रेलवे स्टेशन
कटरा रेलवे स्टेशन पर एस्केलेटर, लिफ्ट, वर्तमान आरक्षण, सैकेंड क्लाॅस बुकिंग, ट्रेन पूछताछ केंद्र, वीआईपी लाउंज, वेटिंग हाल, बुक स्टाल, टी स्टाल, टॉयलेट ब्लॉक, एटीवीएम मशीन, कंटीन और इसके साथ एक होटल है, जिसमें एक शॉपिंग लाउंज, रेस्तरां है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn